Sega Saturn

Sega Saturn () je 32-bitová herná konzola od firmy Sega. Ido o zástupcu piatej generácie herných konzol (podobne ako napr. Sony PlayStation). Po prvýkrát bola predstavená 22. novembra 1994 v Japonsku, nasledovala premiéra 27. apríla 1995 v Spojených štátoch a potom 8. júla 1995 v Európe.

Obchodný (ne)úspech 
V svojej kategórii sa jej nikdy nepodarilo postaviť sa na vrchol, jej slávu zatienili komerčne úspešnejšie konzoly PlayStation a Nintendo 64. Dôvodom mohlo byť zložitejšie programovanie hier firiem tretích strán, ale tiež cena. Kým na výstave E3 v roku 1995 Sega vyhlásila „vojnu“ Sony, predaje boli pri Saturne nezrovnateľne nižšie tiež kvôli vyššej cene hardvéru. Ten stál v tom čase 399 USD, PlayStation len 299 USD.

Sega navyše podcenila hráčsku komunitu v krajinách mimo Japonska, lebo usúdila, že napr. RPG v štýle Manga (štýlová hra Sakura Taisen/Sakura Wars, japonsky サクラ大戦) nenájde mimo Japonsko odozvu.

Poradie predajnosti konzol piatej generácie 
 PlayStation – 102.49 miliónov kusov (Japonsko: 21,59; USA: 40,78; Európa: 40,12) (k 2010)
 Nintendo 64 – 32,93 miliónov kusov (Japonsko: 5,54; USA: 20,63; ostatné: 6,75) (k 31. marcu 2005)
 Sega Saturn – 9,26 miliónov kusov (Japonsko: 5,74; ostatné: 3,52) (k decembru 2004)

Kvôli slabej odozve bolo rozhodnuté o vývoji následníka Saturnu. Ten sa volal Sega Dreamcast, ktorý bol oficiálne uvedený roku 1997 opäť na výstave E3. Zároveň s jeho premiérou bol zastavený export Saturnu mimo Japonsko, ktorý vyvrcholil na sklonku roku 1998, a všetka pozornosť výrobcu bola uprená na Dreamcast.

Technické parametre

Procesory 
 2x 32-bitové RISC Hitachi SuperH-2 7604 32-bit procesory na 28,2 MHz (50 MIPS); 4 KB on-chip cache
 1x 32-bitový RISC SH-1 pre ovladanie CD-ROM
 1x voliteľný, 32-bitový videoprocesor VDP 1 na 7,159 MHz (NTSC) alebo 6,7116 (PAL)
 1x voliteľný, 32-bitový videoprocesor VDP 2 na 7,159 MHz (NTSC) alebo 6,7116 (PAL)
 1x voliteľný, SCU (Saturn Control Unit) s DSP a DMA na 14,3 MHz
 1x zvukový procesor Motorola 68EC000 na 11,3 MHz (1,5 MIPS)
 1x zvukový DSP (digital signal processor) Yamaha FH1, alebo SCSP (Sega Custom Sound Processor) na 22,6 MHz
 1x 4-bitový Hitachi MCU, alebo System Memory & Peripheral Control

Pamäť 
 1 MB SDRAM
 1 MB DRAM
 1,5 MB VRAM
 4 kB VDP 1 (color RAM)
 512 kB audio RAM
 512 kB CD-ROM cache
 32 kB systémová pamäť (zálohovaná baterkou)
 512 kB BIOS ROM

Video 
 32768 zároveň zobraziteľných farieb z palety 16,7 miliónov
 rozlíšenie od 320x224 do 704x480 bodov

Audio 
 32-kanálový PCM zvuk

Čítacie zariadenie 
 Saturn 2xSpeed CD-ROM

Kľúčové tituly 

 Bug!
 Clockwork Knight – uvádzací titul konzole (9. decembra 1994)
 Final Fight Revenge – predposledný titul vydaný pre Saturn
 Mystaria (tiež Blazing Heroes)
 NiGHTS (tiež NiGHTS into Dreams alebo NiD) – najpredávanejší titul
 Sakura Wars (také Sakura Taisen)
 Sega Rally Championship
 Sonic X-treme – „Saturn killer game“ – neúspech
 Street Fighter Alpha
 Virtua Fighter – historicky prvá 3D „bojovka“ pre konzoly (na PC bola prvá 4D Sports Boxing z roku 1991)
 Wing Arms

Pozri aj 
 Sega
 Herná konzola

Externé odkazy 
 Oficiálne stránky Sega Ltd. (anglicky)
 emulátory Sega Saturn (anglicky)
 Satourne emulátor pre Windows (francúzsky)

Zdroj 

Herné konzoly